Foto: Fotolia Angren shahridagi “Qurilish montaj” MChJning rahbari Jamol Islomov (ism-familiyalar o‘zgartirilgan) 2015 yildan qonunni chetlash holatlariga yo‘l qo‘ya boshlagan. Bu haqda “Huquq” nashri yozmoqda. 2015 yil davomida MChJga 3 mlrd, 638 mln, 771 ming so‘mlik qurilish mollari kirim qilinadi. J.Islomov ushbu mahsulotlarni turli shaxslarga naqd pulga sotib yuboradi-yu, tushgan pul mablag‘larini nazorat kassa mashinalariga kirim qilishni istamaydi. Tekshirishda J.Islomov davlat byudjyetiga 181 mln. 938 ming so‘mlik soliq va boshqa majburiy to‘lovlarni to‘lashdan bo‘yin tovlagani ma’lum bo‘ldi. Sud uning qilmishiga yarasha jazo tayinlab, hukm chiqardi.